kalixlouiis/myanmar-wikipedia-corpus huggingface dataset:
"တောင်ကြီးခရိုင်ရဲ့ အရှေ့ဘက်ဒေသ လွိုင်လင်၊ ပင်လုံတို့မှာ ယဉ်ကျေးမှုအရရော ပြည်သူ့စစ်အင်အားအရပါ တိုးချဲ့လာတာ တွေ့ရတယ်" ဟု ၎င်းက ဆက်ပြောသည်။
PNO ၏ တပ်အရာရှိကြီးတစ်ဦးကမူ မြန်မာ့တပ်မတော်နှင့် လက်တွဲပူးပေါင်းစရာရှိသည်များကို အတူဆောင်ရွက်ရမည်ဟု ဘီဘီစီကို ဖြေကြားခဲ့သည်။
ပအိုဝ်းအမျိုးသားအဖွဲ့ချုပ် (PNO) အမည်ဖြင့် စစ်ကောင်စီ၏ ပြည်ထောင်စုရွေးကောက်ပွဲကော်မရှင်တွင် နိုင်ငံရေးပါတီအဖြစ် မှတ်ပုံတင်ထားသည်။
ပြည်နယ်တောင်းဆိုမှုနှင့် စစ်ကောင်စီက ဦးဆောင်ပြုလုပ်မည့် ရွေးကောက်ပွဲတွင် ပါဝင်ဆောင်ရွက်မှုနှင့် ပတ်သက်၍ PNO နိုင်ငံရေးပါတီအကြီးအကဲအချို့ကို ဘီဘီစီက မေးမြန်းရန် ကြိုးစားခဲ့ရာ "လက်ရှိအချိန်မှာ ဘာမှမလုပ်ရသေးဘူး၊ ဘာမှမရှိသေးဘူး" ဟုသာ PNO နိုင်ငံရေးပါတီအကြီးအကဲတစ်ဦးက ဖြေကြားခဲ့သည်။
ဒေသခံများ၏ ရင်ဆိုင်ရမှုများ PNO ၏ ကြီးထွားလာမှုအပေါ် ဒေသခံများ၏ ရှုမြင်ပုံမှာ ကွဲပြားလျက်ရှိသည်။
ဆီဆိုင်၊ ပင်လောင်းတွင် နေထိုင်သည့် ပအိုဝ်းဒေသခံများက "PNO က ပအိုဝ်းအမျိုးသားထုကို ကိုယ်စားပြုတဲ့ အဖွဲ့အစည်းမဟုတ်ဘူး" ဟု တညီတညွတ်တည်း ပြောကြသည်။
PNO ပြည်သူ့စစ်တွင် စီးပွားရေးအမြင်ရှိသည့် ဒုတိယစစ်ဦးစီးချုပ် ပြောင်းလဲလာခြင်းသည် ဒေသခံများအပေါ် နည်းပေါင်းစုံဖြင့် ငွေကြေးကောက်ခံမှုများကိုသာ တိုးပွားစေသည်ဟု ၎င်းတို့က ရှုမြင်ကြသည်။
ပအိုဝ်းဒေသခံတစ်ဦးက "ရှေ့တန်းအတွက် ရိက္ခာကြေး၊ ကျည်ဆန်ဖိုး၊ ကားခွန် လိုရင်လိုသလိုကို ကောက်နေတယ်" ဟု ဆိုသည်။
ပအိုဝ်းလူ့အခွင့်အရေးအဖွဲ့ (PHRG) ၏ တွေ့ရှိချက်အရ PNO ၏ စစ်ရေးတိုးချဲ့မှုသည် စစ်ဘေးရှောင်များအတွက် အခက်အခဲများ ကြုံစေသလို ငွေကြေးကောက်ခံမှု၊ တပ်သားသစ်စုဆောင်းမှုများသည် ဒေသခံများအတွက် စိန်ခေါ်မှုများ ဖြစ်နေသည်။
PNO ထိုးစစ်ဆင်လာချိန်တွင် ပအိုဝ်းဒေသခံများလည်း စစ်ဘေးရှောင်လာရပြီး အဆိုပါဒေသများတွင် လက်ခံထားသည့် ကရင်နီစစ်ရှောင်များကိုပါ အကူအညီပေးရေးအတွက် စိန်ခေါ်မှုများ ရှိလာသည်။
ကရင်နီစစ်ရှောင်အရေး ဆောင်ရွက်သူ ပအိုဝ်းဒေသခံတစ်ဦးက "ဆီဆိုင် နောင်တော်ဘက် ပင်လောင်း နမ့်နိမ်ဘက်မှာဆိုရင် ဒေသခံတွေကိုယ်တိုင်က ခက်ခဲတယ်။
အခုဆို ပအိုဝ်းရော ကရင်နီပါ စစ်ရှောင်က သောင်းဂဏန်းအထိ ရှိလာပြီ" ဟု ပြောကြားခဲ့သည်။
ပအိုဝ်းဒေသခံများသည် စစ်ဘေးမရှောင်ရချိန်တွင်လည်း PNO တပ်၏ ငွေကြေးကောက်ခံမှု၊ တပ်သားစုဆောင်းမှုများကို ကြုံတွေ့ရသည်ဟု သိရသည်။
ငွေကြေးကောက်ခံမှုတွင် ကျေးရွာအလိုက် ၆ လတစ်ကြိမ် PNO ကို ငွေကြေးပေးနေရပြီး ပျမ်းမျှအားဖြင့် တစ်အိမ်ကို ငွေကျပ် ၅ သောင်းမှ ၁ သိန်းအထိ ပေးနေရသည်။
စစ်သားအင်အားစုဆောင်းရာတွင်လည်း တစ်မိသားစုလျှင် တစ်ဦးနှုန်း တာဝန်ထမ်းဆောင်နေရပြီး ကျေးရွာအလိုက် ကွဲပြားမှုရှိသည်။
တာဝန်မထမ်းဆောင်နိုင်သည့် မိသားစုများကမူ လူငှားပြီး စေလွှတ်ခြင်း သို့မဟုတ် တာဝန်ရှိသူများနှင့် ညှိနှိုင်းကာ ငွေကြေးပေးရခြင်းများရှိသည်ဟု ဒေသခံများနှင့် PHRG က ပြောသည်။
PHRG ၏ တာဝန်ရှိသူတစ်ဦးက ဘီဘီစီကို ပြောကြားရာတွင် "စစ်သင်တန်းပေးတယ်ဆိုပေမဲ့ ၄၊ ၅ ရက်လောက် သင်တန်းပေးပြီး ရှေ့တန်းတက်ခိုင်းတာတွေရှိတယ်။
ထိခိုက်မှုတွေရှိရင်လည်း မိသားစုက အဓိကပြန်ပြီး ကုသပေးရတယ်" ဟု ဆိုသည်။
"တိုက်ပွဲမှာ သေဆုံးသွားရင်လည်း တိုက်ပွဲမှာသေသွားတယ်လို့ ပြောခွင့်မရှိသလို အသုဘစရိတ်ကအစ မိသားစုတွေကပဲ ပြန်စီစဉ်ရတယ်။
တိုးတိုးတိတ်တိတ်နဲ့ပဲ မိသားစုတွေက နာရေးကျင်းပရတယ်" ဟု ၎င်းက ဆက်ပြောသည်။
ဘီဘီစီနှင့် စကားပြောခွင့်ရသည့် ပအိုဝ်းအမျိုးသားတစ်ဦးဆိုလျှင် PNO ၏ စစ်မှုထမ်းခေါ်ယူခံရမည်ကို စိုးရိမ်သောကြောင့် နေအိမ်မပြန်ရဲသည့် အခြေအနေဖြစ်သည်။
ဝါဒဖြန့်ချိရေးနှင့် နယ်မြေအငြင်းပွားမှု PNO သည် ရွာသူကြီးများ၊ မျိုးချစ်စိတ်ပြင်းထန်သည့် ဗုဒ္ဓဘာသာ ဘုန်းတော်ကြီးများမှတစ်ဆင့် ပအိုဝ်းဒေသခံများကို စည်းရုံးနေကြောင်း PHRG က ထောက်ပြသည်။
ထို့အပြင် PNO အကြီးအကဲများသည် ဒေသခံများနှင့် တွေ့ဆုံချိန်တိုင်း ကရင်နီလူမျိုးများသည် ပအိုဝ်းဒေသကို နယ်မြေချဲ့ထွင်နေသည်ဆိုသည့် ပြောဆိုချက်များရှိနေကြောင်း ဒေသအခြေစိုက်မီဒီယာများက အစောပိုင်းကတည်းက ဖော်ပြခဲ့ကြသည်။
လတ်တလောဖြစ်ပွားသော ပင်လောင်းမြို့နယ်၊ ဆောင်းပြောင်းရွာတိုက်ပွဲများအကြောင်း ဖော်ပြရာတွင် PNO က "ကရင်နီအကြမ်းဖက်တွေကို မောင်းထုတ်နေတယ်" ဆိုသည့် အသုံးအနှုန်းကို ဆက်တိုက်ရေးသားခဲ့ခြင်းက ထင်ရှားသည်။
အထူးသဖြင့် ရှမ်းပြည်နယ်တောင်ပိုင်းရှိ ပင်လောင်း၊ ဖယ်ခုံ၊ မိုးဗြဲဒေသများသည် သမိုင်းကြောင်းအရ ပအိုဝ်းနှင့် ကယားဒေသခံများအကြား နယ်မြေအငြင်းပွားမှုများရှိခဲ့သည်။
၂၀၂၁ ခုနှစ် စစ်အာဏာသိမ်းပြီးနောက် ကယား (ကရင်နီ) ပြည်နယ်တွင် ကရင်နီတော်လှန်ရေးလက်နက်ကိုင်တပ်များ အားကောင်းလာပြီးနောက် ပင်လောင်း၊ ဖယ်ခုံနှင့် မိုးဗြဲတို့ကို နယ်မြေစိုးမိုးထားနိုင်ခဲ့သည်။
သို့သော် ၂၀၂၅ ခုနှစ်အတွင်း PNO ၏ အင်အားကြီးထွားလာမှုနှင့်အတူ ဤဒေသများကိုပါ ထိုးဖောက်သွားလာနိုင်ပြီဟု သိရသည်။
ရှမ်းပြည်နယ်သတင်းများကို ဖော်ပြနေသော သျှမ်းသံတော်ဆင့်၏ အယ်ဒီတာချုပ် ဦးစိုင်းမိဏ်းက "PNO မှာ စစ်အင်အားလည်း သောင်းဂဏန်းလောက်ရှိလာတယ်။
စစ်ကောင်စီနဲ့ အန္တရာယ်မပြုဘဲ အင်အားကြီးမားအောင် လုပ်မယ်ဆိုတဲ့ မျှော်လင့်ချက်ရှိတယ်" ဟု သုံးသပ်သည်။
"PNO လိုလားတဲ့ ပအိုဝ်းပြည်နယ်ထူထောင်ရေးမှာ ကရင်နီတပ်တွေ ပအိုဝ်းတော်လှန်ရေးတပ်တွေ ပူးပေါင်းလှုပ်ရှားနေတာက အဟန့်အတားဖြစ်စေတယ်လို့ ယူဆပုံရတယ်" ဟု ၎င်းက ဆက်ပြောသည်။
လူ့အခွင့်အရေးဆိုင်ရာ စိုးရိမ်မှုများ ဆီဆိုင်မြို့နယ် ထီစုံရွာအနီး ပအိုဝ်းအမျိုးသားလွတ်မြောက်ရေးတပ် (PNLA) နှင့် ပအိုဝ်းပြည်သူ့စစ် (PNO) တို့ ၂၀၂၅ ခုနှစ် ဇန်နဝါရီ ၁၂ ရက်နေ့တွင် တိုက်ပွဲဖြစ်ပွားချိန်၌ PNO က PNLA ၏ တပ်သား ၅ ဦးကို ဖမ်းဆီးခဲ့သည်။
ဤဖမ်းဆီးခံ PNLA တပ်သားများကို ဇန်နဝါရီ ၁၃ ရက်နေ့ နံနက်ပိုင်းတွင် PNO တပ်ဖွဲ့ဝင်များက သေနတ်ဖြင့် ပစ်ကာ သတ်ဖြတ်ခဲ့သည့် ရုပ်သံဖိုင်တစ်ခုကို ဇွန်လအစပိုင်းတွင် PNLA က ထုတ်ပြန်ခဲ့သည်။
PNLA ၏ အထွေထွေအတွင်းရေးမှူး ဗိုလ်မှူးကြီး ခွန်အောင်မန်းက "ဒီဗီဒီယိုကို စစ်ကောင်စီတပ်ဖွဲ့ဝင်တစ်ယောက်ဆီကရတယ်။
သူက ဆီဆိုင်တိုက်ပွဲမှာပါခဲ့ပြီးမှ ကရင်နီဘက်တာဝန်ကျချိန် သုံ့ပန်းအနေနဲ့ အဖမ်းခံရပြီး သူ့ဖုန်းကိုစစ်ဆေးမှ ဒီဗီဒီယိုကိုရရှိပါတယ်" ဟု ပြောကြားခဲ့သည်။
"ဒီလိုရရှိတဲ့ပေါ်မူတည်ပြီး အခုမှ သတင်းထုတ်ပြန်တာဖြစ်ပါတယ်" ဟု ၎င်းက ထပ်ပြောသည်။
PNO ၏ တပ်အရာရှိကြီးကမူ ဤရုပ်သံဖိုင်ထဲက PNLA တပ်သားများကို ပစ်သတ်ခဲ့သူများသည် PNO တပ်သားများမဟုတ်ဘူးဟု တုံ့ပြန်ခဲ့သည်။
"လက်မောင်းတံဆိပ်မတူဘူးလေ" ဟု ၎င်းကပြောခဲ့ပြီး PNLA တပ်ဖွဲ့ဝင်များကို ဖမ်းဆီးခဲ့ခြင်း ဟုတ်၊ မဟုတ် မေးမြန်းသောအခါ ဖြစ်စဉ်များ များပြားလွန်း၍ မမှတ်မိကြောင်းသာ ဖြေကြားခဲ့သည်။
ဤသို့ သတ်ဖြတ်ခံရခြင်းသည် ပထမဆုံးအကြိမ်မဟုတ်ပါ။
၂၀၂၂ ခုနှစ် စက်တင်ဘာ ၁၄ ရက်နေ့ကလည်း ပင်လောင်းမြို့နယ်၊ ပင်မွန်းကျေးရွာအုပ်စု၊ ဝါးပြုံးရွာတွင် PNLA ၏ တပ်ဖွဲ့ဝင် ၅ ဦး အသတ်ခံခဲ့ရသည်။
နိုင်ငံရေးပါတီအဖြစ် လှုပ်ရှားမှု ပါတီမှတ်ပုံတင်ခြင်း ၂၀၁၀ ခုနှစ် ဧပြီ ၂ ရက်နေ့တွင် ပါတီတည်ထောင်ခွင့် စတင်လျှောက်ထားခဲ့ပြီး ဧပြီ ၂၃ ရက်နေ့တွင် တည်ထောင်ခွင့် ရရှိခဲ့သည်။
၂၀၁၀ ခုနှစ် မေလ ၁၃ ရက်နေ့တွင် ပြည်ထောင်စု ရွေးကောက်ပွဲ ကော်မရှင် ထံတွင် ပါတီမှတ်ပုံတင်အမှတ် ၅ ဖြင့် ပါတီကို မှတ်ပုံတင်ခဲ့သည်။
ဝင်းတင့်ထွန်း၊ ဗမာပြည်နိုင်ငံရေးပါတီအဖွဲ့အစည်းအသင်းအပင်းများအညွှန်း၊ စာမျက်နှာ (၃၄၈) နိုင်ငံတော်စီမံအုပ်ချုပ်ရေးကောင်စီက အသစ်ဖွဲ့စည်းခဲ့သော ပြည်ထောင်စုရွေးကောက်ပွဲကော်မရှင်က ၂၀၂၃ ခုနှစ် ဇန်နဝါရီလ (၃၁)ရက်နေ့တွင် နိုင်ငံရေးပါတီများအနေဖြင့် အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ မေ ၄ ရက်နေ့တွင် မှတ်ပုံတင်အမှတ် (၁၀) ဖြင့် ခွင့်ပြုခဲ့သည်။
ပါတီရုံးချုပ် ရှမ်းပြည်နယ်၊ တောင်ကြီးမြို့၊ ဈေးပိုင်းရပ်ကွက်၊ အနောက်မြို့ပတ်လမ်း၊ အမှတ်(၁၈) တွင် ပါတီရုံးချုပ်ဖွင့်လှစ်ထားသည်။
ရွေးကောက်ပွဲ ဝင်ပြိုင်မှု ၂၀၁၀ အထွေထွေ ရွေးကောက်ပွဲ +PNO ပါတီမှ ဝင်ပြိုင်မှုများလွှတ်တော်များမဲဆန္ဒနယ်များကိုယ်စားလှယ်များအမျိုးသားလွှတ်တော်အမှတ် (၉)ဦးနေဝင်းထွန်းပြည်သူ့လွှတ်တော်ဟိုပုန်မြို့နယ်ဦးခွန်သိန်းဖေဆီဆိုင်မြို့နယ်ဦးဝင်ကိုပင်လောင်းမြို့နယ်ဦးခွန်မောင်သောင်းရှမ်းပြည်နယ်လွှတ်တော်ဟိုပုန် (၁) ဦးခွန်အေးမောင်ဟိုပုန် (၂)ဦးစံလွင်ဆီဆိုင် (၁) ဦးခွန်လှသိန်းဆီဆိုင် (၂)ဦးခွန်မောင်ပယ်ပင်လောင်း (၁) ဦးခွန်လှဆန်ပင်လောင်း (၂) ဦးခွန်အောင်နိုင်ဦး ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
ရှမ်းတိုင်းရင်းသားများ ဒီမိုကရက်တစ် ပါတီ (; အတိုကောက် SNDP) သည် မြန်မာနိုင်ငံရှိ နိုင်ငံရေးပါတီတစ်ခုဖြစ်ပြီး ကျားဖြူပါတီဟုလည်း ခေါ်ဆိုကြသည်။
သမိုင်းကြောင်း ပါတီကို ၂၀၁၀ ခုနှစ် ဧပြီလတွင် မှတ်ပုံတင်ခဲ့သည်။
ပါတီ၏ ဌာနချုပ်မှာ ရန်ကုန်တိုင်းဒေသကြီး တောင်ဥက္ကလာပမြို့နယ်တွင် တည်ရှိပြီး ပါတီဥက္ကဋ္ဌမှာ ဦးစိုင်းအိုက်ပေါင်းဖြစ်သည်။
၂၀၁၀ အထွေထွေ ရွေးကောက်ပွဲတွင် ရှမ်းပြည်နယ်၊ ကချင်ပြည်နယ်နှင့် မန္တလေးတိုင်းဒေသကြီးတို့မှ ပါဝင်ယှဉ်ပြိုင်ခဲ့သည်။
၂၀၁၀ ရွေးကောက်ပွဲပြီးနောက် ပါတီဝင် ရှမ်းပြည်နယ် လွှတ်တော် ကိုယ်စားလှယ်နှစ်ဦးဖြစ်သော ဦးစိုင်းအိုက်ပေါင်းနှင့် ဦးစိုင်းနော်ခမ်းတို့ကို ရှမ်းပြည်နယ် တိုင်းရင်းသားရေးရာဝန်ကြီးများ အဖြစ် ခန့်အပ်ခံခဲ့ရသည်။
၂၀၁၁ ခုနှစ် ဒီဇင်ဘာတွင် ပါတီဌာနချုပ်ကို တောင်ကြီးမြို့သို့ ပြောင်းရွှေ့ခဲ့သည်။
၂၀၂၀ ပြည့်နှစ် အထွေထွေ ရွေးကောက်ပွဲတွင် မိုင်းပန်မြို့နယ် မဲဆန္ဒနယ် ပြည်နယ်လွှတ်တော် အမတ် တစ်နေရာတည်းသာ အနိုင်ရခဲ့သည်။
ရွေးကောက်ပွဲရလဒ်များ အမျိုးသားလွှတ်တော် ရွေးကောက်ပွဲ အနိုင်ရနေရာ စုစုပေါင်း မဲစုစုပေါင်း မဲရာခိုင်နှုန်း ရွေးကောက်ပွဲရလဒ် ခေါင်းဆောင်သူ၂၀၁၀ ၄၉၆,၀၃၉ ၃ နေရာ; Opposition စိုင်းအိုက်ပေါင်း၂၀၁၂ ၁ နေရာ; Opposition စိုင်းအိုက်ပေါင်း ပြည်သူ့လွှတ်တော် ရွေးကောက်ပွဲ အနိုင်ရနေရာ စုစုပေါင်း မဲစုစုပေါင်း မဲရာခိုင်နှုန်း ရွေးကောက်ပွဲရလဒ် ခေါင်းဆောင်သူ၂၀၁၀ 508,780 2.44% ၅ နေရာ; Opposition စိုင်းအိုက်ပေါင်း၂၀၁၂ ; Opposition စိုင်းအိုက်ပေါင်း ပယ်ဖျက်ခြင်း ဤပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
ပါတီနာမည်ပြောင်းခြင်း မူလ "ရှမ်းတိုင်းရင်းသားများ ဒီမိုကရက်တစ်ပါတီ" (SNDP) ကို "ရှမ်းနှင့် တိုင်းရင်းသားများ ဒီမိုကရက်တစ်ပါတီ" အဖြစ် အမည်ပြောင်းလဲကာ နိုင်ငံရေးပါတီအဖြစ် မှတ်ပုံတင်ခဲ့သည်။
ပါတီဥက္ကဋ္ဌ ဦးစိုင်းအိုက်ပေါင်းက ပြည်ထောင်စုအဆင့် ရွေးကောက်ပွဲဝင်ရောက်ယှဉ်ပြိုင်ရန်နှင့် ရှမ်းတိုင်းရင်းသားများအပြင် အခြားတိုင်းရင်းသားများအတွက်ပါ ရည်ညွှန်းသည့် ပါတီဖြစ်စေရန် ရည်ရွယ်၍ အမည်ပြောင်းလဲခဲ့ခြင်းဖြစ်ကြောင်း ပြောကြားခဲ့သည်။
အခြားကြည့်ရန် ရှမ်းတိုင်းရင်းသားများ ဒီမိုကရေစီအဖွဲ့ချုပ် ကိုးကား ကဏ္ဍ:မြန်မာ နိုင်ငံရေးပါတီဟောင်းများ Category:ရှမ်းပြည်နယ်။
စဉ် ပါတီအချက်အလက် ပါတီအချက်အလက် ၁ ပါတီအမည် ဝံသာနု NLD (ပြည်ထောင်စု မြန်မာနိုင်ငံ) ၂ အင်္ဂလိပ်အမည် Wunthanu NLD (Union of Myanmar) ၃ ပါတီခေါင်းဆောင် ဦးရဲမင်း ၄ အဖွဲ့ဝင်များ ၂၁ ဦး ၅ တည်ထောင်ခွင့်လျှောက်ထားရက် (၉.၄.၂၀၁၀) ၆ တည်ထောင်ခွင့် ခွင့်ပြုရက် (၂၃.၄.၂၀၁၀) ၇ မှတ်ပုံတင်ခွင့် ခွင့်ပြုရက် () ၈ ပါတီမှတ်ပုံတင်အမှတ် ၉ ပါတီဌာနချုပ် နန်းဦးလွင်ကျေးရွာ၊ ပုသိမ်ကြီးမြို့နယ်၊ မန္တလေးတိုင်း။
၁၀ ဝင်ပြိုင်မည့်လွှတ်တော် ၁၁ ပါတီမူဝါဒ ၁၂ ပါတီဆောင်ပုဒ် ဝင်းတင့်ထွန်း၊ ဗမာပြည်နိုင်ငံရေးပါတီအဖွဲ့အစည်းအသင်းအပင်းများအညွှန်း၊ စာမျက်နှာ (၃၅၃) ကိုးကား ကဏ္ဍ:မြန်မာ နိုင်ငံရေးပါတီဟောင်းများ။
ဝ ဒီမိုကရက်တစ်ပါတီ (; အတိုကောက် WDP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
၂၀၁၀ အထွေထွေ ရွေးကောက်ပွဲတွင် ပါဝင်ယှဉ်ပြိုင်ရန်အတွက် ၂၀၁၀ ခုနှစ် ဧပြီလ ၉ ရက်နေ့တွင် မှတ်ပုံတင်လျှောက်ထားခဲ့ပြီး ဧပြီ ၂၈ ရက်နေ့တွင် ခွင့်ပြုချက်ရရှိခဲ့သည်။
ဝင်းတင့်ထွန်း၊ ဗမာပြည်နိုင်ငံရေးပါတီအဖွဲ့အစည်းအသင်းအပင်းများအညွှန်း၊ စာမျက်နှာ (၃၅၃) ပူးပေါင်းခြင်း ဝ အမျိုးသား စည်းလုံးညီညွတ်ရေးပါတီ၊ ဝ ဒီမိုကရက်တစ်ပါတီ နှင့် ဝလစ်ဘရယ် ဒီမိုကရက်တစ်တိုးတက်ဖွံ့ဖြိုးရေးပါတီတို့ ပူးပေါင်း၍ ဝ အမျိုးသားပါတီ အဖြစ် ပူးပေါင်း တည်ထောင်ခဲ့သည်။
ကယန်းအမျိုးသားပါတီ (၊ အတိုကောက် KNP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
၂၀၁၀ ခုနှစ် ဧပြီ ၂၆ ရက်နေ့တွင် ပြည်ထောင်စု ရွေးကောက်ပွဲ ကော်မရှင်ထံတွင် ပါတီတည်ထောင်ရန် လျှောက်ထားခဲ့ပြီး ၂၀၁၀ ခုနှစ် မေလ ၄ ရက်နေ့တွင် တည်ထောင်ခွင့်ရရှိခဲ့ပြီး ၂၀၁၀ ခုနှစ် မေလ ၂၀ ရက်နေ့တွင် ပါတီမှတ်ပုံတင်ခဲ့သည်။
ဝင်းတင့်ထွန်း၊ ဗမာပြည်နိုင်ငံရေးပါတီအဖွဲ့အစည်းအသင်းအပင်းများအညွှန်း၊ စာမျက်နှာ (၃၅၄) ပယ်ဖျက်ခြင်း ဤပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
စဉ် ပါတီအချက်အလက် ပါတီအချက်အလက် ၁ ပါတီအမည် အမျိုးသား ဖွံ့ဖြိုးတိုးတက်ရေး ဒီမိုကရက်တစ်ပါတီ ၂ အင်္ဂလိပ်အမည် National Democratic Party for Development ၃ ပါတီခေါင်းဆောင် ဦးလှသိန်း ၄ အဖွဲ့ဝင်များ ၂၁ ၅ တည်ထောင်ခွင့်လျှောက်ထားရက် (၂၆.၄.၂၀၁၀) ၆ တည်ထောင်ခွင့် ခွင့်ပြုရက် (၄.၅.၂၀၁၀) ၇ မှတ်ပုံတင်ခွင့် ခွင့်ပြုရက် () ၈ ပါတီမှတ်ပုံတင်အမှတ် ၉ ပါတီဌာနချုပ် ၁၀ ဝင်ပြိုင်မည့်လွှတ်တော် ၁၁ ပါတီမူဝါဒ ၁၂ ပါတီဆောင်ပုဒ် ဝင်းတင့်ထွန်း၊ ဗမာပြည်နိုင်ငံရေးပါတီအဖွဲ့အစည်းအသင်းအပင်းများအညွှန်း၊ စာမျက်နှာ (၃၅၅) ပယ်ဖျက်ခြင်း ဤပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
ရခိုင်ပြည်နယ် အမျိုးသားအင်အားစုပါတီ (, အတိုကောက် RSNUP) သည် ၂၀၁၀ ခုနှစ်တွင် စတင်တည်ထောင်ထားသော နိုင်ငံရေးပါတီ တစ်ခုဖြစ်သည်။
ပါတီဥက္ကဋ္ဌသည် ဦးအေးကြိုင် ဖြစ်သည်။
သမိုင်းကြောင်း ၂၀၁၀ ခုနှစ် မေလတွင် ပါတီကို စတင်တည်ထောင်ခဲ့သည်။
၂၀၁၀ ရွေးကောက်ပွဲတွင် ရခိုင်ပြည်နယ် မဲဆန္ဒနယ် ခြောက်ခုမှ ဝင်ရောက်ယှဉ်ပြိုင်ခဲ့သည်။
ပါတီမှတ်ပုံတင်ခြင်း ၂၀၂၃ အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် စကစ ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ မေလ ၂ ရက်နေ့တွင် မှတ်ပုံတင်အမှတ် (၉) ဖြင့် ခွင့်ပြုခဲ့သည်။
ရခိုင်ပြည်နယ်၊ သံတွဲမြို့နယ်၊ (၈)ရပ်ကွက်၊ (၅)လမ်း၊ အမှတ် (၂၅၄) တွင် ပါတီရုံးချုပ် ဖွင့်လှစ်ထားသည်။
ရွေးကောက်ပွဲ ဝင်ပြိုင်မှုများ ၂၀၂၀ ရခိုင်ပြည်နယ်အမျိုးသားအင်အားစုပါတီသည် ၂၀၂၀ ရွေးကောက်ပွဲတွင် ရခိုင်ပြည်နယ်တွင် ပြည်သူ့လွှတ်တော် (၂) နေရာ၊ အမျိုးသားလွှတ်တော် (၁) နေရာ၊ ပြည်နယ်လွှတ်တော် (၃) နေရာတွင် ဝင်ရောက်ယှဉ်ပြိုင်ခဲ့သည်။
ဝ အမျိုးသား စည်းလုံးညီညွတ်ရေးပါတီ () သည် မြန်မာနိုင်ငံရှိ ဖျက်သိမ်းလိုက်သော နိုင်ငံရေး ပါတီဟောင်းတစ်ခု ဖြစ်သည်။
ပါတီကို ၂၀၁၀ ပြည့်နှစ် မေလ ၂၁ ရက်နေ့တွင် ပြည်ထောင်စု ရွေးကောက်ပွဲ ကောမရှင်တွင် မှတ်ပုံတင်ခွင့်ရခဲ့သည်။
ဝ အမျိုးသား စည်းလုံးညီညွတ်ရေးပါတီ၊ ဝ ဒီမိုကရက်တစ်ပါတီ နှင့် ဝလစ်ဘရယ် ဒီမိုကရက်တစ်တိုးတက်ဖွံ့ဖြိုးရေးပါတီတို့ ပူးပေါင်း၍ ဝ အမျိုးသားပါတီ အဖြစ် ပူးပေါင်း တည်ထောင်ခဲ့သည့်အတွက် ၂၀၂၀ ပြည့်နှစ် ဧပြီ ၂ ရက်နေ့တွင်ပါတီအဖြစ်မှ ဖျက်သိမ်းခဲ့သည်။
အင်းအမျိုးသား ဖွံ့ဖြိုးတိုးတက်ရေး ပါတီ (, INDP) သည် မြန်မာနိုင်ငံ၊ ရှမ်းပြည်နယ်၊ ညောင်ရွှေမြို့အခြေစိုက် အင်းသားနိုင်ငံရေးပါတီ တစ်ခု ဖြစ်သည်။
၂၀၁၀ခုနှစ် ဇွန်လ ၁ရက်နေ့တွင် နိုင်ငံရေးပါတီတစ်ခုအဖြစ် မှတ်ပုံတင်ကာ တရားဝင်ရပ်တည်ခဲ့ပြီး ၂၀၂၃ခုနှစ် မတ်လ၂၄ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပယ်ဖျက်၍ ပါတီအား ဖျက်သိမ်းသည်။
သမိုင်းကြောင်း ပါတီကို ၂၀၁၀ ခုနှစ် ဧပြီ ၂၉ ရက်တွင် တည်ထောင်ခွင့်လျှောက်ထားခဲ့ပြီး ဇွန်လ ၁ ရက်နေ့တွင် တည်ထောင်ခွင့် ခွင့်ပြုချက်ရရှိခဲ့သည်။
ဝင်းတင့်ထွန်း၊ ဗမာပြည်နိုင်ငံရေးပါတီအဖွဲ့အစည်းအသင်းအပင်းများအညွှန်း၊ စာမျက်နှာ (၃၅၇) ၂၀၁၀ ခုနှစ် အထွေထွေ ရွေးကောက်ပွဲ တွင် ပါဝင်ယှဉ်ပြိုင်ခဲ့ပြီး ပြည်သူ့လွှတ်တော်တွင် ညောင်ရွှေမြို့နယ် မဲဆန္ဒနယ်ဖြင့် အနိုင်ရရှိခဲ့သည်။
ရှမ်းပြည်နယ် လွှတ်တော်တွင်လည်း ညောင်ရွှေမြို့နယ်မှ နှစ်နေရာ အနိုင်ရရှိခဲ့သလို တိုင်းရေးသားရေးရာဝန်ကြီးနေရာ ရရှိခဲ့သည်။
Election Parties Myanmar Times, 2 September 2015Republic of the Union of Burma Legislative election of 7 November 2010 Adam Carr အထွေထွေရွေးကောက်ပွဲ ၂၀၁၅ နှင့် အထွေထွေရွေးကောက်ပွဲ ၂၀၂၀ တို့တွင် ရွေးကောက်ပွဲဝင်ပြိုင်ခဲ့သော်လည်း တစ်နေရာမှ အရွေးချယ်မခံရပေ။
ပါတီဖျက်သိမ်းခြင်း ၂၀၂၃ခုနှစ် မတ်လ ၂၁ ရက်တွင် အင်းအမျိုးသားဖွံ့ဖြိုးတိုးတက်ရေးပါတီ က နိုင်ငံရေးပါတီအဖြစ် မှတ်ပုံတင်ထားခြင်းမှ ဖျက်သိမ်းပေးပါရန် ပြည်ထောင်စုရွေးကောက်ပွဲကော်မရှင် ထံတင်ပြသည်။
ပြည်ထောင်စုရွေးကောက်ပွဲကော်မရှင်က စီမံခန့်ခွဲရေးကော်မတီအစည်းအဝေး အမှတ်စဉ်(၂/၂၀၂၃) ဆုံးဖြတ်ချက်ဖြင့် ၂၀၂၃ခုနှစ် မတ် ၂၄ရက်တွင် အင်းအမျိုးသားဖွံ့ဖြိုးတိုးတက်ရေးပါတီအား ကြေညာချက်အမှတ် ( ၄ / ၂၀၂၃ )အရ နိုင်ငံရေးပါတီအဖြစ် မှတ်ပုံတင်ထားခြင်းမှ ပယ်ဖျက်၍ ပါတီကို ဖျက်သိမ်းသည်။
စဉ် ပါတီအချက်အလက် ပါတီအချက်အလက် ၁ ပါတီအမည် ဒီမိုကရေစီနှင့် ငြိမ်းချမ်းရေး ပါတီ ၂ အင်္ဂလိပ်အမည် Peace and Democracy Party ၃ ပါတီခေါင်းဆောင် ဦးအောင်သန်း ၄ အဖွဲ့ဝင်များ ၅ တည်ထောင်ခွင့်လျှောက်ထားရက် (၄.၅.၂၀၁၀) ၆ တည်ထောင်ခွင့် ခွင့်ပြုရက် (၆.၅.၂၀၁၀) ၇ မှတ်ပုံတင်ခွင့် ခွင့်ပြုရက် () ၈ ပါတီမှတ်ပုံတင်အမှတ် ၉ ပါတီဌာနချုပ် အမှတ်(၆၄၇)၊ အမှတ်(၃)ရပ်ကွက်၊ ကုန်သည်လမ်း၊ ပန်းပဲတန်းမြို့နယ်၊ ၁၀ ဝင်ပြိုင်မည့်လွှတ်တော် ၁၁ ပါတီမူဝါဒ ၁၂ ပါတီဆောင်ပုဒ် ဝင်းတင့်ထွန်း၊ ဗမာပြည်နိုင်ငံရေးပါတီအဖွဲ့အစည်းအသင်းအပင်းများအညွှန်း၊ စာမျက်နှာ (၃၄၈) ပယ်ဖျက်ခြင်း ဤပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
စဉ် ပါတီအချက်အလက် ပါတီအချက်အလက် ၁ ပါတီအမည် တိုင်းရင်းသားလူမျိုးစုများ ဖွံ့ဖြိုးရေးပါတီ ၂ အင်္ဂလိပ်အမည် Ethnic National Development Party (ENDP) ၃ ပါတီခေါင်းဆောင် ၄ အဖွဲ့ဝင်များ ၅ တည်ထောင်ခွင့်လျှောက်ထားရက် (၂၆.၄.၂၀၁၀) ၆ တည်ထောင်ခွင့် ခွင့်ပြုရက် (၁၁.၅.၂၀၁၀) ၇ မှတ်ပုံတင်ခွင့် ခွင့်ပြုရက် () ၈ ပါတီမှတ်ပုံတင်အမှတ် ၉ ပါတီဌာနချုပ် မတူမြို့။
ချင်းပြည်နယ်။
၁၀ ဝင်ပြိုင်မည့်လွှတ်တော် ၁၁ ပါတီမူဝါဒ ၁၂ ပါတီဆောင်ပုဒ် ဝင်းတင့်ထွန်း၊ ဗမာပြည်နိုင်ငံရေးပါတီအဖွဲ့အစည်းအသင်းအပင်းများအညွှန်း၊ စာမျက်နှာ (၃၅၈) ပယ်ဖျက်ခြင်း ဤပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
စဉ် ပါတီအချက်အလက် ပါတီအချက်အလက် ၁ ပါတီအမည် မြန်မာဒီမိုကရေစီကွန်ကရက် ၂ အင်္ဂလိပ်အမည် Myanmar Democracy Congress (MDC) ၃ ပါတီခေါင်းဆောင် ဦးကောင်းမြတ်ထွဋ် ၄ အဖွဲ့ဝင်များ ၅ တည်ထောင်ခွင့်လျှောက်ထားရက် (၁၂.၅.၂၀၁၀) ၆ တည်ထောင်ခွင့် ခွင့်ပြုရက် (၂၀.၅.၂၀၁၀) ၇ မှတ်ပုံတင်ခွင့် ခွင့်ပြုရက် () ၈ ပါတီမှတ်ပုံတင်အမှတ် ၉ ပါတီဌာနချုပ် ရန်ကုန်တိုင်း၊ ဗဟန်းမြို့နယ်၊ ရွှေဂုံတိုင်တာဝါ။
တိုက် (အေ) အခန်း (၃၀၅) ၁၀ ဝင်ပြိုင်မည့်လွှတ်တော် ၁၁ ပါတီမူဝါဒ ၁၂ ပါတီဆောင်ပုဒ် ဝင်းတင့်ထွန်း၊ ဗမာပြည်နိုင်ငံရေးပါတီအဖွဲ့အစည်းအသင်းအပင်းများအညွှန်း၊ စာမျက်နှာ (၃၅၉) ကိုးကား ကဏ္ဍ:မြန်မာ နိုင်ငံရေးပါတီဟောင်းများ။
ခမီအမျိုးသားဖွံ့ဖြိုးတိုးတက်ရေးပါတီ (အင်္ဂလိပ်: Kha Mee National Development Party) သည် ၂၀၁၀ ခုနှစ်တွင် စတင်ပေါ်ပေါက်လာသော ရခိုင်ပြည်နယ်အခြေစိုက် နိုင်ငံရေးပါတီတစ်ခု ဖြစ်သည်။
ပါတီဥက္ကဋ္ဌမှာ ဦးစိန်လှကျော် ဖြစ်သည်။
ပါတီမူဝါဒ ခမီကဲ့သို့ လူနည်းစု တိုင်းရင်သားများ၏ အခွင့်အရေး ပိုမိုရရှိရေး။
ခမီတိုင်းရင်းသားများ၏ လူနေမူဘဝ ပိုမိုမြှင့်တင်တိုးတက်ရေး။
ပါတီမှတ်ပုံတင်ခြင်း အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ မေလ ၅ ရက်နေ့တွင် မှတ်ပုံတင်အမှတ် (၁၃) ဖြင့် ခွင့်ပြုခဲ့သည်။
ရခိုင်ပြည်နယ်၊ စစ်တွေမြို့၊ အကွက် (၁)၊ ဆင်ကူးလမ်း၊ အမှတ် (၁၁၄)တွင် ပါတီရုံးချုပ် ဖွင့်လှစ်ထားသည်။
ရွေးကောက်ပွဲဝင်ပြိုင်မှု ၂၀၁၅ ခမီအမျိုးသားဖွံ့ဖြိုးတိုးတက်ရေးပါတီသည် ၂၀၁၅ ခုနှစ်၊ ရွေးကောက်ပွဲတွင် ပြည်သူ့လွှတ်တော် (၂) နေရာနှင့် ရခိုင်ပြည်နယ်လွှတ်တော် (၃) နေရာတွင် ဝင်ပြိုင်ခဲ့သည်။
​ နေရာရရှိမှု မရှိခဲ့ပေ။
၂၀၂၀ ခမီအမျိုးသားဖွံ့ဖြိုးတိုးတက်ရေးပါတီသည် ၂၀၂၀ ခုနှစ်၊ ရွေးကောက်ပွဲတွင် ရခိုင်ပြည်နယ် မြောက်ပိုင်း မြို့နယ် သုံးမြို့နယ်၌ အမျိုးသားလွှတ်တော် ၁ နေရာ၊ ပြည်သူ့လွှတ်တော် ၁ နေရာနှင့် ပြည်နယ်လွှတ်တော် (အမှတ် ၁) ၁ နေရာ စုစုပေါင်း သုံးနေရာ ဝင်ရောက်ယှဉ်ပြိုင်ခဲ့သည်။
ယှဉ်ပြိုင်ခဲ့သော ကိုယ်စားလှယ်လောင်းများမှာ မြောက်ဦးမြို့နယ် အမျိုးသားလွှတ်တော်မဲဆန္ဒနယ်အတွက် ဦးဖြူထွန်း၊ ကျောက်တော်မြို့နယ် ပြည်သူ့လွှတ်တော်မဲဆန္ဒနယ်အတွက် ဦးထွန်းလှကျော် နှင့် ဘူးသီးတောင်မြို့နယ် ပြည်နယ်လွှတ်တော်မဲဆန္ဒနယ် အမှတ်(၁)အတွက် ဦးကံစိန် တို့ ဖြစ်ကြပါသည်။
အနိုင်မရခဲ့ပေ။
မြိုတိုင်းရင်းသားပါတီ (အင်္ဂလိပ်: Mro Nationality Party) သည် မြိုလူမျိုးကိုယ်စားပြု ရခိုင်ပြည်နယ်အခြေစိုက် နိုင်ငံရေးပါတီ ဖြစ်သည်။
၂၀၁၁ ခုနှစ် အထွေထွေရွေးကောက်ပွဲတွင် စတင်ပေါ်ပေါက်ခဲ့သည်။
နောက်ခံသမိုင်း နိုင်ငံရေးပါတီများမှတ်ပုံတင်ခြင်းဥပဒေသစ်အရ မှတ်ပုံတင်ခွင့်ပြုရန်အတွက် နစကအသစ်ဖွဲ့စည်းထားသော ပြည်ထောင်စုရွေးကောက်ပွဲကော်မရှင်ထံ ပြန်လည် လျှောက်ထားခဲ့ရာ ၂၀၂၃ ခုနှစ် မေလ ၅ ရက်နေ့ မှတ်ပုံတင်ခွင့်ပြုခဲ့သည်။
မြိုတိုင်းရင်းသားပါတီဥက္ကဋ္ဌ ဦးအေးထွန်း၏ ပြောကြားချက်အရ ပြည်ထောင်စုရွေးကောက်ပွဲကော်မရှင်က အသစ်ပြဋ္ဌာန်းထားသည့် သတ်မှတ်ချက်များကို ပြည့်မီအောင် ဆောင်ရွက်ရန် ခက်ခဲသောကြောင့် ပါတီကို ဖျက်သိမ်းလိုက်ရခြင်း ဖြစ်သည်။
အထူးသဖြင့် မြို့နယ် ၅ ခုတွင် ပါတီရုံးခွဲဖွင့်လှစ်ရမည့် ပြဋ္ဌာန်းချက်အရ မြို့နယ် ၃ ခုတွင်သာ ရုံးဖွင့်လှစ်နိုင်ခဲ့သည့်အတွက် ယခုကဲ့သို့ ဖျက်သိမ်းခံရခြင်းဖြစ်ကြောင်း ၎င်းက RFA ကို ပြောသည်။
ပယ်ဖျက်ခြင်း ပထမအကြိမ် မြို တိုင်းရင်းသားပါတီ ကို ၂၀၁၀ ပြည့်နှစ် စက်တင်ဘာလ ၁၄ ရက်နေ့တွင် ပြည်ထောင်စုရွေးကောက်ပွဲကော်မရှင်က ပုဒ်မ ၁၂ (က) အရ မဲဆန္ဒနယ်သုံးနယ်တွင် မယှဉ်ပြိုင်နိုင်ခဲ့သောကြောင့် ပယ်ဖျက်ခဲ့သည်။
ဒုတိယအကြိမ်မြိုတိုင်းရင်းသားပါတီသည် နိုင်ငံရေးပါတီအဖြစ် မှတ်ပုံတင်ထားခြင်းကို ဖျက်သိမ်းပေးရန် ပါတီဗဟိုအလုပ်အမှုဆောင် အစည်းအဝေးဆုံးဖြတ်ချက်နှင့်အတူ UEC ထံတင်ပြခဲ့သည်။
ထို့သို့ တင်ပြခြင်းနှင့်ပတ်သက်၍ နို၀င်ဘာလ(၂၂)ရက်တွင် ကျင်းပသော ပြည်ထောင်စုရွေးကောက်ပွဲကော်မရှင် စီမံခန့်ခွဲရေးကော်မတီအစည်းအဝေး၏ ဆုံးဖြတ်ချက်အရ နိုင်ငံရေးပါတီ မှတ်ပုံတင်ခြင်းဥပဒေပုဒ်မ ၁၉ ပုဒ်မခွဲ(က)နှင့်အညီ နိုင်ငံရေးပါတီအဖြစ် မှတ်ပုံတင်ထားခြင်းမှ ပယ်ဖျက်၍ ပါတီအား ဖျက်သိမ်းရန် အတည်ပြုခဲ့သည်။
စဉ် ပါတီအချက်အလက် ပါတီအချက်အလက် ၁ ပါတီအမည် ပြည်ထောင်စု ကရင်အမျိုးသားများ အဖွဲ့ချုပ် ၂ အင်္ဂလိပ်အမည် Union Karen League (UKL) ၃ ပါတီခေါင်းဆောင် ဦးစောမောင်ချော၊ ဦးစောသန်းအောင် ၄ အဖွဲ့ဝင်များ ၅ တည်ထောင်ခွင့်လျှောက်ထားရက် () ၆ တည်ထောင်ခွင့် ခွင့်ပြုရက် () ၇ မှတ်ပုံတင်ခွင့် ခွင့်ပြုရက် (၈.၄.၂၀၁၀) ၈ ပါတီမှတ်ပုံတင်အမှတ် ၉ ပါတီဌာနချုပ် ဦးလူနီလမ်း၊ ကရင်အမျိုးသားရပ်ကွက်၊ ကြည့်မြင်တိုင်မြို့နယ်၊ ရန်ကုန်မြို့။
၁၀ ဝင်ပြိုင်မည့်လွှတ်တော် ၁၁ ပါတီမူဝါဒ ၁၂ ပါတီဆောင်ပုဒ် ဝင်းတင့်ထွန်း၊ ဗမာပြည်နိုင်ငံရေးပါတီအဖွဲ့အစည်းအသင်းအပင်းများအညွှန်း၊ စာမျက်နှာ (၃၄၄) မှတ်ချက်။
ယခင် ရှိရင်းစွဲပါတီဟောင်းကို ဆက်လက်မှတ်ပုံတင်ခြင်း ဖြစ်သည်။
ပယ်ဖျက်ခြင်း ပြည်ထောင်စုကရင်အမျိုးသားများအဖွဲ့ချုပ် ကို ၂၀၁၀ ပြည့်နှစ် စက်တင်ဘာလ ၁၄ ရက်နေ့တွင် ပြည်ထောင်စုရွေးကောက်ပွဲကော်မရှင်က ပုဒ်မ ၁၂ (က) အရ မဲဆန္ဒနယ်သုံးနယ်တွင် မယှဉ်ပြိုင်နိုင်ခဲ့သောကြောင့် ပယ်ဖျက်ခဲ့သည်။
မြန်မာ့လူ့ဘောင်သစ်ဒီမိုကရက်တစ်ပါတီ () သည် မြန်မာနိုင်ငံရှိ ဖျက်သိမ်းပြီးသော နိုင်ငံရေးပါတီဟောင်းတစ်ခု ဖြစ်သည်။
ပါတီကို ၂၀၁၀ ပြည့်နှစ် မေလ ၂၇ ရက်နေ့တွင် ပြည်ထောင်စု ရွေးကောက်ပွဲ ကော်မရှင်က မှတ်ပုံတင်ခွင့်ပြုခဲ့ပြီးနောက် မဲဆန္ဒနယ်သုံးနယ်တွင် ယှဉ်ပြိုင်နိုင်ခြင်း မရှိသည့်အတွက် ၂၀၁၀ ပြည့်နှစ် စက်တင်ဘာလ ၁၄ ရက်နေ့တွင် ပါတီအဖြစ်မှ မှတ်ပုံတင်ဖျက်သိမ်းခဲ့သည်။
ပယ်ဖျက်ခြင်း မြန်မာ့လူ့ဘောင်သစ်ဒီမိုကရက်တစ်ပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
ခေတ်သစ်ပြည်သူ့ပါတီ (အင်္ဂလိပ်: Modern People Party)သည် ၂၀၁၀ ခုနှစ်တွင် စတင်ပေါ်ပေါက်လာသော ရန်ကုန်တိုင်းဒေသကြီး အခြေစိုက် နိုင်ငံရေးပါတီတစ်ခု ဖြစ်သည်။
ပါတီဥက္ကဋ္ဌမှာ ဦးထွန်းအောင်ကျော် ဖြစ်သည်။
ပါတီမှတ်ပုံတင်ခြင်း အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ နိုဝင်ဘာလ ၂၀ ရက်နေ့တွင် မှတ်ပုံတင်အမှတ် (၄၁) ဖြင့် ခွင့်ပြုခဲ့သည်။
အခန်း(၁၀၁)၊ တိုက်(၁၀၀/၁၀၁)၊ အောင်သုခလမ်း၊ (၅)ရပ်ကွက်၊ ကမာရွတ်မြို့နယ်၊ ရန်ကုန်တိုင်းဒေသကြီးတွင် ပါတီရုံးချုပ် ဖွင့်ထားသည်။
ဝင်းတင့်ထွန်း၊ ဗမာပြည်နိုင်ငံရေးပါတီအဖွဲ့အစည်းအသင်းအပင်းများအညွှန်း၊ စာမျက်နှာ (၃၅၁) ရွေးကောက်ပွဲဝင်ပြိုင်မှု ၂၀၁၅ ခေတ်သစ်ပြည်သူ့ပါတီသည် ၂၀၁၅ ခုနှစ်၊ အထွထွေ ရွေးကောက်ပွဲတွင် ပြည်သူ့လွှတ်တော် (၂) နေရာ၊ ပဲခူးတိုင်းဒေသကြီးလွှတ်တော်တွင် (၂) နေရာ၊ ရန်ကုန်တိုင်းဒေသကြီးလွှတ်တော်တွင် (၅) နေရာ ဝင်ပြိုင်ခဲ့သော်လည်း တစ်နေရာမှ မရရှိခဲ့ပေ။
မတူကွဲပြားခြင်းနှင့် ငြိမ်းချမ်းရေးပါတီ (အင်္ဂလိပ်: Peace and Diversity Party) သည် ၂၀၁၀ ခုနှစ်တွင် စတင်ပေါ်ပေါက်လာသော ရန်ကုန်တိုင်းဒေသကြီးအခြေစိုက် နိုင်ငံရေးပါတီတစ်ခု ဖြစ်သည်။
ပါတီဥက္ကဋ္ဌမှာ ဦးနေမျိုးဝေ ဖြစ်သည်။
ပါတီမှတ်ပုံတင်ခြင်း အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၄ ခုနှစ်၊ ဇူလိုင်လ ၁၅ ရက်နေ့တွင် မှတ်ပုံတင်အမှတ် (၅၀) ဖြင့် ခွင့်ပြုခဲ့သည်။
ရွေးကောက်ပွဲ ဝင်ပြိုင်မှု ၂၀၁၅ ခုနှစ်၊ အထွေထွေ ရွေးကောက်ပွဲတွင် ပြည်သူ့လွှတ်တော် ၇ နေရာနှင့် တိုင်းနဲ့ပြည်နယ် ၇ နေရာ ဝင်ပြိုင်ခဲ့သည်။
တစ်နေရာမှ မရခဲ့ပေ။
ကော့ဆက်လူမျိုး၊ကော့ဆက်တို၏သည် ရုရှားနိုင်ငံ တိုင်း ရင်းသားတစ်မျိုးဖြစ်၍ ရုရှားဇာဘုရင်များရှိစဉ်က အလွန် ရဲရင့်သော မြင်းစီးစစ်သားများအဖြစ် ထင်ရှားခဲ့သည်။
ကော့ဆက် ဟူသော စကားမှာ တူရကီဘာသာမှဆင်း သက်လာ၍ လွတ်လပ်စွာ လှည့်လည်သူ သို့မဟုတ် စွန့်စားသွားလာသူ ဟု အဓိပ္ပာယ်ရသည်၊ သူတို၏ ဘိုးဘေးတို့မှာ ၁၆ ရာစုနှစ်အတွင်းက ဥရောပတိုက်အရှေ့တောင်ပိုင်းရှိ စတက်လွင်ပြင်များတွင် နေထိုင်ကြသည့် ရုရှား၊ ပိုး၊ တာတာ လူမျိုးများတွင် ပါဝင်ကြ၏၊ သူတို၏သည် ကော့ဆက်ဟူ သောအမည်နှင့် လိုက်လျောညီစွာ တစ်နေရာမှ တစ်နေရာသို့ လှည့်လည်နေထိုင်ကြ၏၊ အနီးအပါးနိုင်ငံများကိုလည်း မကြာခဏ ဝင်ရောက်တိုက်ခိုက်ကြသည်၊ ယင်းတို၏အခြေမတည်နေထိုင်ခဲ့ကြရာမှ နောက်ဆုံးရုရှားနိုင်ငံ အတွင်းသို၏ သိမ်းသွင်းခြင်း ခံရသောအခါ။
ဇာဘုရင်၏ စစ်တပ်တွင်ဝင်ရောက်အမှုထမ်းကြသည်၊ သူတို့သည် စစ်မှု ထမ်းသော လူမျိုးစုတစ်စုအနေဖြင့် အခွန်တော် လွတ်ငြိမ်း ချမ်းသာခွင့်။
မိမိတို့ လူမျိုးချင်း အုပ်ချုပ်ခွင့်စသော အခွင့် အရေးများကို ရကြသည်၊ မျိုးရိုးအလိုက် မြင်းစီးကျင်လည်၍ မြင်းပေါ်မှပင် ဓားခုတ်။
သေနတ်ပစ် ကျွမ်းကျင်ကြသည်၊ ကော့ဆက်မြင်းတပ်များသည် တိုက်ခိုက်ရေး ကျွမ်းကျင် သလောက်ရက်စက်ကြမ်းကြုတ်ကြသည်၊ဇာဘုရင်များ လက်ထက်က ဆူပူသောင်းကျန်းသူများကို နှိမ်နင်းရာ၌ ကော့ဆက် စစ်သားများကို အသုံးပြုလေ့ရှိသည်၊ လူအုပ် ထဲသို့ မြင်းကိုဒလကြမ်းစီးလျက် ဓားလွတ်များဖြင့် ရက်စက် စွာခုတ်သတ်ခြင်း။
သေနတ်များ ပစ်ဖောက်ကာ နှိမ်နင်းခြင်း ပြုလေ့ရှိသောကြောင့် ကော့ဆက် မြင်းသည်တော်များ လာ ပြီဆိုရုံမျှဖြင့် လူများဝေးရာသို့ ရှောင်ပြေးလေ့ရှိကြသည်၊ ရုရှားတော်လှန်ရေးအတွင်းက ကော့ဆက်တို့သည် နှစ်ဖက် လုံးမှပါဝင်တိုက်ခိုက်ခဲ့ ကြသည်၊ ဗော်လ်ရှီဗစ်တို့ အောင်မြင် သောအခါ သူတို့၏အထူး အခွင့်အရေးများ ဆုံးရသော်လည်း ဆိုဗီယက်အစိုးရက သူတို့ အဖွဲ့အစည်းကို ပြန်လည် ထူထောင် ပေးခဲ့သည်၊ ဒုတိယကမ္ဘာစစ်အတွင်း ဂျာမန်တို့ နှင့်တိုက်ခိုက်ရာတွင် ကော့ဆက်တို့သည် ရွပ်ရွပ်ချွံချွံ ဝင် ရောက် အမှုထမ်းခဲ့ကြသည်၊ ယခုအခါ ဆိုဗီယက်ပြည်ထောင်စုသမ္မနိုင်ငံ အတွင်းတွင် ကော့ဆက် များနေထိုင်သောသီးခြားပြည်နယ်ရှိသည်၊ ထိုပြည်နယ် ကား ကာဇက်စတန်ဖြစ်၍ ကော့ဆက်တို့၏မြေဟု အဓိပ္ပာယ်ရသည်။
မြန်မာ့စွယ်စုံကျမ်း အတွဲ (၁)၊ စာမျက်နှာ (၂၄၁) ကိုးကား Category:ရုရှားနိုင်ငံ Category:လူမျိုး။